
A 
bogado Maritza Boyce a cuminsa un caso contra e peri- 
odistanan Patrick Paskel y Nelson Speed Andrade pa haya 
rectificacion. EL a sinti cu nan a ofende y causa daño na su bon 
nomber. Pa su mala suerte Hues a bari tur su peticion y ponen- 
cia for di mesa. 
E abogado aki tabata representa un stranhero cu tabata 
kedando aki di forma ilegal. El a perde dos caso y asina mes e 
no kier a bay entrega su mes. 
Den e programa Enfoke e dos periodistanan aki a critica e 
Abogado y a conclui cu e no ta sirbi pa e profesion aki y a 
conseh’e miho e retira. 
Den henter su sentencia Hues a analisa tur e expresionnan haci 
riba Boyce den luna di juli, inclusive despues cu e abogado 
a manda pidi nan un rectificacion. Den e sentencia Hues a 


constata cu diferente biaha e Abogado a traduci e expresi- 
onnan haci eroneamente of a saca su mesun conclusion di 
loke a wordo bisa. Den otro palabranan, e periodistanan no a 
expresa nan mes di e forma cu e ta bisa, pero el a conclui esey. 
Hues a papia di libertad di expresion pero mas cu tur cos a 
mustra cu e programa di Enfoke ta conoci como uno den cual 
ta trece temanan di actualidad y cu e dos periodistanan aki 
ta conoci cu ta duna nan opinion riba e temanan, ta analisa 
esakinan y tin biaha ta haci expresionnan di forma provoca- 
tivo. Apesar di e ultimo aki, Hues no a haya necesario cu loke 
a wordo haci t’asina dañino pa e abogado, ademas cu mayoria 
tabata opinion di e periodistanan y esey ta algo cu nan tin 
derecho di tin. 
Na final a rechasa e peticion di e abogado aki. 


Abogado Boyce a perde su caso contra periodistanan 


H 
opi ta ainda den shock di e casonan tragico cu tabatin den 
fin di siman. Un hoben di 24 aña a hoga den piscina apar- 
entemente durante un challenge. E mesun diadomingo aki, 2 di 
october, tragedia a bati na porta di cas di famia Wouters. Loke 
tur hende a papia di 3 morto, pero en realidad e ta 4 morto den 
e accidente fatal na Seroe Colorado. 
A resulta cu no ta 3 persona pero 4 ser humano a perde nan 
bida. E motibo di esaki ta cu un di e rumannan muhe Wouters 
ta 7 luna y mey na estado. Esaki ta nifica cu e baby ta comple- 
tamente forma caba. 
DI e tres muchanan cu ta den Cuido Intensivo, un di nan a 
wordo pasa pa Kinderafdeling mientras cu e otro dosnan ainda 
a keda den cuido intensivo, di cual un di nan tin varios lesion 
grave. 
Tambe ta conoci cu e chauffeur responsabel pa e accidente 
fatal aki, S.W., ta interna den hospital pero no ta deteni. E 
formalidad ta cu si detene, mester pone Polis pa vigil’e y esey 
no tin awo debi na e maneho pa cu gastonan di overtime. Den 
otro palabra, no tin Polis cu kier tuma time-back pa algun dia, 
pa custodia pa algun dia e homber cu lo ta responsabel pa 
4 morto di famia Wouters. Esaki ta pone cu no por a detene, 
apesar cu el a test positivo pa uzo excesivo di alcohol. Cualkier 
chauffeur di auto manehando bou influencia ta wordo poni den 
boei y hiba warda. 
Pa loke ta investigacion di con e accidente a sosode, Polis no 
tabatin informacion nobo. Solamente a menciona cu e chauf- 
feur tabata bou influencia. No ta conoci tampoco si tabatin 
testigo di e sucedido. 


Casonan bieu 
Aruba den pasado a conoce varios accidente cu mas cu un 
morto. Di loke Polisnan di antes a conta nos, por corda e caso 
cu a sosode na final di januari, 1969E tempo ey algun un famia 
y amigonan bayendo Tanki Leendert pa mira un cas, a haya 
nan mes envolvi den un accidente. Tabata trata tres docente 
cu a bini di Hulanda pa traha aki na Aruba. E pareha a laga un 
yiu chikito atras. Ademas di e tres docentenan aki, un amigo cu 
tabata compaña nan tambe a fayece den e tragico accidente 
aki. Fam di e pareha, segun por a compronde ta Picauly. 
E ciudadanonan di 50 aña bay ariba sigur lo corda e accidente 
fatal di e caminda nobo cu a habri espacio pa automobilistanan 
yega hospital pasando via Eagle. Un caminda moderno pero cu 
hopi lihe a wordo cera ora cu el a causa 4 morto den un corto 
tempo. E accidente cu a shock comunidad a sosode dia 30 di 
november. Un tata direccion pa hospital cu dos yiu den auto, 
no custumbra cu e caminda nobo, a sigui sin paga tino. Esaki a 
resulta fatal pa e tata di fam Boekhoudt. Hunto cu ne a perde 
nan bida su dos yiu muhenan cu tabata compañ’e. Un di nan 
ta un mucha bou di 10 aña, segun por a compronde. Prome cu 
esey ya caba tabatin varios accidente y uno fatal. Despues di e 
tres fayecidonan di famia Boekhoudt, a dicidi di cera e caminda 
pa semper. Pero ya tabata laat. 
Mas cerca tabatin e accidente fatal riba Sasaki dia 21 di 
december, 2009. Dos accidente a sosode na e mesun punto un 
tras di tres. Esnan cu a perde nan bida aki den tabata: Aldrick 
Arends, Darryll Raymond Wever y Danielle Ras 
E mas ultimo cu por corda, ta e accidente fatal den bisindario 
di Young Fellow, un poco pabou di e crusada di Drive In 
(Direccion Playa). Nunca a saca afo di e caso aki kico a pasa 
exactamente. Pero a causa di e accidente aki, tres persona a 
perde nan bida mesora. E tata Walter Franken (48) y su dos 
yiunan Randolf Jose Franken y Lorraine Franken, di 20 y 23 
aña respectivamente. 


Polis no tin informacion nobo di casonan tragico 
Aruba a conoce varios caso 
fatal di accidente di famia 

D 
iabierna atardi Minister di Finan- 
sa Xiomara Maduro a trata cu hopi 
esfuerso, di duna pueblo un hopi mal 
noticia bisti den un bachi elegante y 
bunita. 


Sinembargo e size di e bachi ta 
demasiado grandi pa fit pueblo su 
cartera ya cu na momento cu un gobi- 
erno dicidi di hinca man den saco di 
pueblo y di sector comercial pero prin- 
cipalmente pueblo, pa haya 70 miyon 
adicional, e bachi nunca por fit pueblo 
y lo keda demasiado grandi. 


Awor aki sin cu gobierno ta sacando 
70 miyon extra for di pueblo, caba tin 
un situacion hopi pero hopi delicado, 
caminda e falta di vision y solucion 
pa combati y yuda pueblo contra un 
aumento semanal di inflacion, e situ- 
acion financiero den mayoria cas di 
famia ta sumamente delicado. 


Minister Maduro a trasta di pinta e 
disfraz di e medida di aumento di BBO 
den un color bunita y c’un expresion 
alegre, entre otro bisando cu ta trata 
di un “recuperacion di financia publico, 
por medio di compensacion, reparti- 
cion husto y mehoracion di cumpli- 
mento di impuesto dor di tur ciudadano 
y bishitante.” 


Hasta gobierno pa medio di e manda- 
tario Maduro, a dicidi di gana compa- 
sion di pueblo, ora cu el a anuncia cu 
dor cu su gobierno ta introduci un asina 
yama “compensacion” den forma di 
reduccion di impuesto riba entrada y 
salario, esaki lo nifica cu su gobierno 
lo ricibi 14 miyon menos!!! 


Fuera di e “perdida grandi” aki pa gobi- 


erno, tambe pueblo tin cu realisa cu 
gabinete Wever Creos lo bira victima 
di otro 13 miyon florin pa motibo di e 
decision tu ma di duna pensionadonan 
un suma di 45 florin pa luna riba nan 
‘reparatietoeslag.’ 


For di tempo pasa, rond mundo y 
tambe aki na Aruba, 70 miyon kitando 
27 miyon ta nifica cu gobierno lo ricibi 
“clean clean” den su caha, un suma 
adicional di 43 miyon pero e triki aki cu 
Minister Maduro kier a pasa pueblo, ta 
un triki irealistico ya cu e ta un gesto 
falso y ridiculo. 
Den historia di pais Aruba tin un serie 
di anecdota cu ta conoci pa hopi aña, 
caminda entre otro tin esun caminda ta 
bisa cu e Spañonan a cambia spiel pa 
ora cu e Indjannan riba e isla” y ta un 
gesto asina Minister Xiomara Maduro a 
inventa tambe diabierna ultimo. 
“Na tur gobierno lo haya 14 miyon 
menos,” e madatario a mustra pa loke 
ta reduccion di impuesto riba entrada 
y salario “pensionadonan di SVb lo 
haya ‘reparatietoeslag’ di 45 florin cu 
ta suma 13 miyon florin pa aña, “pues, 
no ta cobransa extra so lo tin, sino lo 
recompensa esunnan mas debil den 


comunidad,” palabranan di Minister 
Maduro. 


E declaracion aki ta confirma con 
leu mandatarionan ta bibando for di 
pueblo, ya cu 45 florin pa luna, real- 
mente por bay den un solo bishita na 
un supermercado ya cu awendia 10 
florin, Minister y gobierno, ta yega pa 
un kipashi y un paki di beleg y nada 
mas. 


Un consumido awendia drenta un 
negoshi pa cumpra loke e tin mester, lo 
ripara cu tin ora ni 50 florin ta yega pa 
cubri tur loke tabata su necesidadnan 
y kisas e Minister no ta na altura di 
esaki. 


Na e momentonan aki pueblo su 
gastonan ta mara na BBO cu gabi- 
nete Wever Croes mes a aumenta na 
2018 pero dentro di algun siman esaki 
lo bolbe aumenta y pueblo lo tin cu 
carga e consecuencianan y awor ta 
impone mas inflacion riba pueblo di 
70 miyon florin y kier convence pueblo 
cu gobierno lo perde 43 miyon di placa 
di pueblo pero en realidad pueblo ta 
perde 70 miyon florin!!!! 


No por papia di “reparticion husto” 


Un ‘reparatietoeslag’ di 45 florin 
pa pensionado no ta husto 

T 
a un hecho cu tur pais rond mundo, a perde hopi placa 
durante di e crisis di pandemia, un mas cu e otro y esa- 
ki compaña cu e crisis petrolero, e conflicto arma entre Ru- 
sia y Ukraina, loke a percura pa un aumento di inflacion cu a 
sacudi economia di varios pais, creando pobresa den pais- 
nan conoci pa nan nivel halto di bida, entre nan Hulanda. 
Inflacion ta sutando economia di varios pais, caminda fuera 
di e pandemia, e crisis arma y e aumento di prijs di petroleo, 
desasternan natural ta causando problemanan economico 
inmenso rond di mundo. 


Ian e horcan cu a nace pariba di Aruba como un tormenta 
tropical, a converti su mes den un horcan devastado 
causando daño inmenso na perdida di bida y na propie- 
dadnan na estado di Florida siman pasa mientras cu na 
varios otro continente tin desasternan a causa inmenso 
perdida den tur sentido di palabra creando ainda mas prob- 
lema ecologico y humano. 


Na Florida e cantidad di mortonan a alcansa 70 persona di 
cual algun di nan no sa di nan paradero pero e daño humano y 
material ta alcansando proporcionnan inmenso cual ya caba 
autoridadnan a calcula e daño material na $65 biyon cu ta e 
suma cu a wordo calcula pa e compania Enki Research cu ta 
specialisa den estudionan riba impacto financiero durante 
di tormentanan. 


Un diferencia grandi con den forma efectivo oficialnan di 
gobierno a reacciona mesora riba e desaster cu a toca nan 
na Florida, compara cu e rol cu e delegacion parlamen- 
tario, esunnan mas tanto cu ta sostene gobierno, a trata 
di pidi “kwijtschelding” di parti di e debe grandi cu Aruba a 
acumula cu Hulanda despues di e pandemia di covid. 


Realidad tristo di loke a sosode siman pasa na Den Haag ta 
caminda un representacion grandi di Parlamento di Aruba a 
participa den e reunion di IPKO caminda a haci uzo di e situ- 
acion pa busca un solucion cu gabinete Wever Croes II no 
por of no kier haci te cu awor. 


Un discusion cu simplemente no por wordo haci pa gobi- 
erno di Aruba mirando cu ningun caminda a tuma e inicia- 
tiva di biaha pa Den Haag y reuni cu gobierno Hulandes riba 
e perdida inmenso cu tanto gobierno como sector comercial 
a sufri durante di e pandemia y e otro crisisnan. 


Semper durante di e ultimo cuater añanan cu Prome Minister 
di Aruba a biaha pa Hulanda pa atende asuntonan finan- 
ciero di e pais, a firma varios protocol riba con Aruba lo bay 
drecha e situacion financiero di gobierno pero nunca den 
ningun di e bishitanan aki, Evelyn Wever Croes a hiba un 
rapport, un documento oficial caminda ta mustra Hulanda e 
perdida grandi cu tanto riba tereno economico como finan- 
ciero, Aruba como pais a ser confronta cune. 


Nada, absolutamente nada a ser presenta na gobierno 
Hulandes pa ilustra un situacion cu no tabata nada positivo 
tanto den 2019, 2020 y parti di 2021 cu lo por a hustifica e 
peticion pa “kwijtschelding” ainda mas y cu nunca a wordo 
haci. 


A bin dura casi tres aña cu despues cu e pandemia a bati 
na porta di Aruba, pa e grito aki di un yudansa unico, cria 
forsa pa colmo durante di un reunion di Parlamentarionan 
na Hulanda y cu mesora a yega cerca di mandatarionan 
Hulandes. 
Ta bisa hopi di e incapacidad y falta di iniciativa di parti 
di gabinete Wever Croes II na momento cu Secretario di 
Estado Alexandra van Huffelen haci un declaracion confir- 
mando cu nunca gabinete Wever Croes II a pone e peticion 
aki riba mesa, cu no ta siman pasa durante di e reunion di 
IPKO, sigurando cu e unico argumento cu tin di gobierno 
di Aruba riba mesa, caminda a admiti cu a fia placa y cu lo 
paga esaki tambe. 


Pues un biaha mas ta keda demostra cu gabinete Wever 
Croes no ta gobernando c’un vision, tin un meta concreto 
stipula con e lo hiba su maneho pa loke ta gobernacion di e 
pais pero ta actua segun biento ta supla. 


Ta algo serio ora cu van Huffelen declara cu te na unda 
cu su persona ta na altura, nunca el a scucha cu gabinete 
Wever Croes lo a haci un peticion pa “kwijtschelding” di e 
debe acumula dor di e crisis di pandemia. 
No tin seriedad, nunca a presenta na parlamento of den 
cualkier tipo di rapport na CAft, un suma di e daño finan- 
ciero cu henter e pais a sufri dor di e pandemia y awor cu a 
haci un apelacion pa esaki, el a bolbe cana via di un reunion 
di IPKO caminda esunnan cu tin cu controla gobierno, a haci 
e lansa e peticion infocial aki, pues tin seriedad ainda cu e 
peticion aki. 


Perdida di Ian calcula na 16 biyon dollar 


Gobierno pidiendo “kwijtschelding” 
sin rapport di perdidanan 

U 
n bes mas “Innovation Camp” cu ta wordo organisa a 
traves di Futura a inicia cual ta tumando luga na Imelda- 
kleuterschool. E muchanan cu ta participa lo siña tocante di 
innovacion durante di e vakantie aki. Prome Minister Evelyn 
Wever - Croes a bishita e scol pa mira con esaki ta bayendo. 


Na e ocasion Prome Minister a tuma nota di un grupo di mucha 
hopi entusiasma. E muchanan tabata haciendo un ehercicio 
den cual nan ta siña di fisica y gravedad cu docentenan di 
International School. Pa e ehercicio aki e muchanan mester 
laga un webo cay sin cu esaki ta kibra. Adicionalmente e team 
di Aruba Aloe tambe tabata presente y a siña e muchanan 
con pa traha habon. 


Prome Minister ta gradici Futura pa e trabou duro cu nan a 
haci pa logra inicia cu e ‘camp’ y tambe studiantenan di IPA 
cu ta yuda cu e actividad. Durante e resto di siman lo tin mas 
actividad planifica y ta spera cu e muchanan por pasa un 
momento hopi agradabel y siña hopi di diferente tema cu tin 
di haber cu innovacion. 


Prome Minister Evelyn Wever – Croes: 


A traves di ‘innovation camp” muchanan ta 
siñando di innovacion durante nan vacacion 

D 
VG a informa siman pasa cu entrante dialuna 3 di october e vacuna Bi- 
valent lo ta disponibel na Aruba, pero debi na factornan fuera di nos al- 
cance a surgi un retraso pa cual motibo DVG no por a cuminsa suministra e 
vacuna ainda. Mirando e demanda grandi cu tin di comunidad pa e vacuna 
aki, DVG ta pidi comunidad pa keda pendiente den e siguiente dianan pa mas 
informacion. Manera a indica anteriormente e vacuna Bivalent lo bay wordo 
distribui segun grupo di riesgo cuminsando na prome luga cu tur dunadonan 
di cuido, siguiendo cu nos adultonan mayor di 60+ y despues demas gru- 
ponan den nos comunidad tambe lo bin na turno. Manera cu DVG tin e vacu- 
na Bivalent disponibel lo haci un yamado atraves di e diferente medionan di 
comunicacion na e diferente gruponan di riesgo den nos comunidad pa pasa 
busca nan vacuna. 
Pa mas informacion subi nos website www.dvg.aw, yama nos na 2800101/ 
5224200 of e-mail nos na servicio@dvg.aw 


Vacuna Bivalet pronto disponibel na Aruba 


F 
or di diabierna ultimo den oranan di 
atardi laat, gabinete Wever Croes II 
a trata di probecha di un momento cu 
masha poco atencion tin pa loke gobi- 
erno ta pensa di haci of keda sin haci 
pero e hecho cu a scoge un momento 
unico, pa anuncia un amento di medida 
di BBO, cu lo nifica cu gobierno lo bay 
saca e suma di 70 miyon for di comer- 
cio y pueblo. 
Den circulo di husticia, tin ora ta papia 
na Hulandes di un acto criminal como 
un acto “met voorbedachte rade” 
y e conferencia di prensa di diabi- 
erna ultimo, tabata un actua asina, of 
manera e dicho na Spaño cu ta bisa, 
“friamente calculado.” 
Gobierno a yama un conferencia di 
prensa diabierna atardi laat caminda 
no tur medio lo ta presente, tabatin 
varios actividad caba prepara pa 
publico y tambe tur diabierna atardi 
tin cantidad di e famoso “happy hours” 
caminda tampoco lo haya mucho hende 
ta sperando pa scucha kico gobierno 
tin pa bisa. 
Fuera di esakinan, gobierno ta bon 
na altura cu lo no haya un reaccion di 
sindicatonan of di gremio comercial 


riba e anuncio aki, mirando e momento 
cu a scoge pa haci esaki y practica- 
mente por bisa cu tin cierto mala fe 
tras di henter e anuncio aki haci. 
Sinembargo tanto gobierno como su 
conseheronan mester por tabata sa cu 
pa sconde un hecho asina serio y asina 
delicado, caminda ta intencion pa saca 
70 miyon florin adicional for di cartera 
di pueblo y for di e sector comercial, ta 
sumamente dificil pa kere cu esaki lo 
pasa bay sin mas. 
Ya caba algun siman atras gremio 
comercial a mustra su punto di bista 
den e plannan aki di gobierno di 
aumenta BBO pa asina no introduci e 
BTW pa inicio di 2023 pero pa sorpresa 
di tur hende, Minister Xiomara Maduro 
ta confirma cu aumento di BBP pa 7% 
ta apenas un intento di gobierno pa 
prepara e caminda pa introduccion di 
BTW. 
Ningun splicacion di e minister of di su 
gobierno a ser duna diabierna atardi, 
si na momento cu introduci e BTW tog 
den 2023, si lo bay over na reduci of 
elimina e BBO, dunando e impresion cu 
BTW simplemente lo bay ta un 
medida adicional riba e BBO cu 


ta wordo aumenta y caminda lo saca 
70 miyon adicional for di circulacion y 
manda esaki pa caha di gobierno. 
E siman aki lo spera mas reaccion riba 
e decision di gobierno pa introduci e 
aumento aki di BBO y ta spera tambe 
cu sindicatonan cu pa algun siman 
caba ta cuestionando formalmente e 
maneho di gabinete Wever Croes II, 
tambe lo reacciona. 
No ta cuestion solamente di un aumento 
di BBO cu lo saca 70 miyon adicional 
for di pueblo pero na mes momento for 
di diasabra ultimo ya caba pueblo a ser 
confronta cu un serie di medida den e 
sector di cuido medico, caminda nan 
lo tin cu paga na nan remedinan cu nan 
no tabata custuma di paga pa esaki. 
Di prti di oposicion tambe ta spera 
un reaccion formal den e dianan aki 
riba e medida anuncia oficialmente pa 
Minister Xiomara Maduro pero cu lo 
por tin accion den dianan venidero, ta 
colgando den aire ya cu sindicatonan 
no ta tolera mas cu gobierno ta intro- 
duci medidanan cu lo afecta e poder di 
compra di nan miembronan. 


Esfuerso di gobierno pa “praat mooi” 
medida di 70 miyon lo fracasa 


8 


AWEMainta 
Local 
Diamars, 4 October 2022 


D 
ialuna mainta a tuma lugar unconferencia di prensa na sero di 
Hooiberg caminda Minister di Turismo y Salud Publico sr. Dangui 
Oduber a anuncia e proyecto di embeyecimento di Hooiberg. Esaki a 
sosode den presencia di Minister-President Evelyn Wever-Croes, Min- 
ister Endy Croes y diferente Parlamentarionan di e fraccion di MEP. 
Esaki ta un otro proyecto cu ta bay contribui na eleva producto Aruba. 
E proyecto di embeyecimento di Hooiberg lo wordo ehecuta cu 
fondonan di Aruba Tourism Authority (ATA) y Tourism product 
Enhancement Fond (TPEF). E prome fase di e proyecto caminda a 
drecha e trapi y a renoba e hut na entrada den pasado tabata cu 
fondonan di TPEF. Den e fase aki ATA lo financia e remodelacion di e 
mirador existente. 
Hunto cu ATA lo construi un mirador nobo na e top di Hooiberg pa 
asina nos local u turistanan por disfruta di un bista di 360 grado di 
nos isla. Tambe hunto cu TPEF lo drecha e trapi nan di Hooiberg haci- 
enda uzo di nos artistanan local cu lo duna e trapi un toke artistico 
por medio di mosaic. E meta ta pa Hooiberg bira un atraccion colorido 
pa localnan y turistanan. 
Den e proximo simannan lo tuma lugar e destaho publico caminda tur 
companianan local ta haya e oportunidad pa manda nan oferta aden. 
Si tur cos cana segun plan e proyecto aki lo mester wordo entrega na 
comienso di aña 2023, asina Minister Oduber a declara. 
Minister Dangui Oduber a menciona cu Aruba ta un destinacion di 
calidad halto, nos bishitantenan ta paga hopi placa bin Aruba. Pesey 
ta importante pa nos sigui mehora e producto Aruba, pa nos bishitan- 
tenan por haya e valor pa locual nan ta paga. Tur esaki ta den cuadro 
di diversificacion pa cu nos destinacion turistico. 


A anuncia proyecto 
A anuncia proyecto 
pa embeyece Hooiberg 
pa embeyece Hooiberg 

MY name is Heather Vokes, my first rescue 
was a street dog in 2005. I found him 
coming out an unfinished house.   
I knew I had to have him.   


I spoke to Yessy from Contreras and she 
gave me the directions on how to bring him 
to the vet.  He got a clean bill of health and 
I booked him a ticket. 


Dushi paved the way for many other dogs 
to be rescued.  In 2012 we rescued Pushi 
a cat.   It was then followed by adopting 
Ella and Sunchi.  When Dushi passed away 
we spoke to Zoey from Luna and adopted 
Cadushi.   


We now have 3 amazing dogs from Aruba 
and one amazing cat.   


Aruba dogs are the loyalist dogs and cats 
I have ever met.   


Rescues from Aruba 


Dia di Bestia 

ONE Love Foundation Inc. is 
a US based nonprofit born out 
of our team’s dream to be the 
change they wished to see in the 
world. After visiting Aruba, we 
were so saddened by the over- 
population of street animals in 
Aruba. It was heartbreaking 
to see the dogs, cats, puppies and kittens on the streets 
fending for themselves, hungry, sick, abused and many 
times without a home. Aruba is touted to be “One Happy 
Island”, but for many of the street animals, it is anything 
but. We committed ourselves to helping to find a solution. 


We are a small foundation, but we pack a punch, have big 
dreams and are making progress in fulfilling those dreams, 
even if it is one animal at a time. We work closely with the 
rescues on the island and help them in any way we can, 
whether it be vet bills, bringing much needed supplies, 
helping with transportation and Freedom flights, etc. 


Our campaign for 2022 is focused on spays and neuter. We 
partnered and contributed to an extremely important ster- 
ilization campaign, Stimami Sterilisami to help revive the 
program and our funds have doubled the impact of spay 
and neuter because they are matched dollar for dollar by 
Stimami Sterilisami. In March we donated $8000 and will 
be making another donation in December so stay tuned on 
that! 


We also formed a partnership with Animal Welfare Alliance 
of Aruba and are excited for the ground-breaking, grand 
opening of their new spay and neuter clinic opening this 
month. We were able to raise enough funds to purchase 
surgical autoclaves, laptops, veterinary software and 
hundreds of surgical instruments to help make the clinic a 
success. We firmly believe, along with the local rescues that 
the only way we can make a true impact is a combination 
of spay and neuter and education. Education is the most 
powerful tool you can use to make a change. 


Where do we get the determination to fight this battle? It is 
simple, our grit and compassion fuel our fire, but ultimately 
we do it for the animals. There have been many that we 
have watched blossom once given the proper care and love 
and a few that have stolen our hearts completely. 


Nikki’s story: 
Nikki, a sweet, neglected 
dog with multiple bloody 
wounds and definitely in 
need of medical care was 
spotted in March 2022 while 
we were walking around a 
neighborhood raising aware- 
ness for Stimami Sterilisami 
and educating pet owners 
on 
proper 
animal 
care. 
We couldn’t leave her on 
the street as we knew she 
deserved a second chance 
and a loving family, so she 
became a “special project” since all of the rescues was full. 


She was taken to the vet where she was treated for several 
weeks until she was well enough to go to the Dog Hotel 
while waiting for the Freedom Flight that would reunite 
her with her forever family in the States. Unfortunately, a 
week before her flight while being checked to get her health 
certificate for the flight on 6/20/22, she became ill with a 
fever and was denied boarding on the flight. Her weakened 
immune system couldn’t fight any longer and she crossed 
the rainbow bridge on 6/23/22. It breaks our heart to know 
she was so close to having her happily ever after yet she was 
robbed of it. 


Sadly, Nikki is just one of many seen daily roaming the 
island. The local rescues are overwhelmed, overcapacity 
and compassion-fatigued, but they push forward and we are 
in awe of them. 


We are honored to be able to work alongside the amazing 
humans with their feet on the ground to achieve a common 
goal and provide all animals on the island with the life they 
deserve. It has to start with spays and neuter and together, 
we will win the battle. 


A special shout out to the local rescues and foundations 
we work with who have welcomed us like family: Luna 
Foundation, Nine Lives Aruba, Crijojo Trappers, Sgt Peppers 
Friends, New Life for Paws, Animal Welfare Alliance Aruba, 
Stimami Sterilisa mi. 


World Animal Day 


The Story of ‘One Love Foundation’ 


US based foundation that helps with the rescues of Aruba’s animals 


Dia di Bestia 

DIA 4 di october ta celebra Dia 
Mundial di Bestia, un fecha promovi 
p’e Organisacion Mundial di Proteccion 
Animal, cu e obhetivo di frenta e extin- 
cion di hopi especie. 


PAKICO CELEBR E DIA 
A scoge e dia particular aki pa cuadra 
cu e santo di e animalnan San Francisco 
di Asis, kende na bida a considera cu 
tur e sernan cu ta biba riba tera ta cria- 
tura di Dios. 


Na aña 1980, papa Juan 
Pablo II, a declara San 
Francisco di Asis patrono 
di e animalnan, accion cu 
a populariba e celebra- 
cion di e dia aki, pasobra 
tur aña, miyones di catolico 
ta congrega hunto cu su 
mascotanan den Iglesia pa 
esaki ricibi e Bendicion di e 
Mascotanan. 


Na aña 1200, tempo cu San 
Francisco de Asis tabata 
apenas un mucha, el a bisa 
“nos 
mester 
compronde 
cua ta nos luga riba tera, ya 
cu nos bienestar ta conecta 
n’e bienestar di tur animal y 
medio ambiente.” 


Su palabranan no tabata 
compronde pa nada den tal 
epoca, pero actualmente 
tur e sernan humano sa 
na cierto modo, ki sabio 
y premonitorio e frase ey 
tabata. 


SAN FRACISCO DE 
ASIS T’E PATRON DI E 
ANIMALNAN 
E intencino di celebra Dia 
Mundial di Animal, nos ta 
recorda cu, aunke nos t’e 
especie mas evoluciona, 


esey no a kita e derecho y proteccion 
n’e resto di e animalnan di e planera. 


Pasobra nos tur ta forma parti di un 
cadena conoci como e ciclo di bida y 
e destruccion di cualkier especie ta 
genera daño den naturalesa. 


CON NOS POR CELEBRA E DIA 
E miho forma pa celebra e dia aki ta 
respetando tur ser bibo cu ta convivi 
cu nos rib’e planeta. Tambe asistiendo 


of realisando actividad educativo cu 
ta promove den e generacionnan mas 
hoben, un interes santo p’e animalnan. 


Otro excelente manera, ta compar- 
tiendo mensahe cu ta sensibilisa y 
conscientisa e resto di e usuarionan di 
internet, riba e sernan cu lana, pluma of 
scama, cu ta biba rond di nos, pasobra 
nan no ta conta cu un conexion di 
wifi pa lanta nan bos na fabor di nan 
derecho. 







World Animal Day, October 4th 2022, on Aruba is………….. 


1. Pet Owners being responsible and sterilize their pets; 
2. Government following thru on the registering, giving of permit to own and sterilization of all 
dogs deemed “dangerous” as per the list on the Dog Ordinance as per 1/1/2015; 
3. Government giving animal shelters with more then 50 dogs or cats subsidy of Fls.5000.00 p/m 
for the care of abandoned, surrendered, abused and unwanted pets; 
4. Government allowing tourists to pay USD.1.00 to fund the Low-Income Sterilization Clinic 
managed by Animal Welfare Aruba Alliance, when entering the island. 


5. 
This is a good moment for all the Roman-Catholic Priests to set the record straight during their 
sermons about the care, responsibility of men towards animals. All R-C Priest should stimulate 
their congregation to be responsible pet owners and advocate for sterilization, good nutrition, 
fresh daily water, shelter, medical treatment to their pets. Also, to discourage the illegal import 
of parrots and other birds, reptiles, and other animals and the ownership of such animals. 
Aruba is a tiny island with a huge problem of irresponsible pet owners. 
Centro di Control di Cacho situated at Wayaka continuously receives surrendered dogs and cats. 
Aruba is an island known for dumping unwanted pets to numbers as high as 8,000 per year. 
Aruba is an island known for neglect and abuse of animals. 
Aruba is an island with a Dog Ordinance in place since 1946 and still nothing has changed 
Aruba is an island that it has been recorded by the former Afmaakhok/Kill Cage that between 
1994 and 2018 over 163,000 animals have been put down after being dumped in the facility. 
Aruba needs to do better. 



Awe ta Dia Mundial di Bestia 


Dia di Bestia 

MY husband’s family has been coming 
to Aruba since 1982.  My husband Tom 
and I have inherited our love of Aruba 
and come for two weeks every October.  


About 6 years ago I met a woman 
named Zoey who has started the Luna 
Foundation. I knew for years I wanted 
to rescue a dog from our favorite island 
of Aruba. But I had a sassy elderly dog 
at home that I knew would not appre- 
ciate a new pup in the house. We lost 
our Lucy in August of 2020- but with 
Covid we did not come to Aruba.  


Last October we were on the island 
and I was feeding the stray street days 
when I heard about the November 1, 
2021 Freedom flight.  
Our “Nova” now, Novi needed a 
sponsor to fly. I was sent 2 photos 
and I knew she was the Aruba dog I 
had been searching for.  We returned 
to the USA and awaited word of details 
for Novi arriving in the States.  


I drove 9 hours to wait for her arrival 
in Jacksonville, Florida. It was love at 
first sight! 
Novi is happy, funny, crazy smart and 
the sweetest girl.  


I always say Novi rescued me, 
3 months after getting Novi we unex- 
pectedly lost our 10 year old Boston 
Terrier, Mason and honestly I would 
have been completely lost if I did not 
have my crazy island girl! My Novi 
saved me!!  


I continue to feed the street dogs every 
morning during my stay and take dona- 
tions to the rescues and foundations. I 
am passionate about helping all the 
dogs I can while on island and tell all 
who will listen to me about rescuing 
the dogs from Aruba! 


World Animal Day 


Rescued dog from Aruba: Novi 


Dia di Bestia 

D 
iadomingo anochi den careda di 10’or polis a wordo pidi 
cu poco urgencia ariba e caminda di Bushiri, area di Fan- 
tastic Garden. 
E motibo tawata cu un auto lo mester a desvia debi cu un 
homber a bula ariba caminda dilanti su auto. Mesora e chauf- 
feur a avisa polis. 
Polis a topa e homber mas panort di e luga menciona, o sea e 
cana bay mas panort. 
Ora cu polisnan a localisa e tawata na sanger y bou influencia. 
Eynan e homber cu no ta local a conta polis su problema, y cu 
su pareha y demas famia lo ta cherche, cu otro palabra segun 
e homber nan ta rebaha su persona. 
Y aparentemente esaki lo ta e motibo cu e lo kier a bula dilanti 
auto y alabes lo kier bay bek su pais. 
Polisnan pa buena marcha a pidi transportwagen cu a hib’e 
warda unda e lo por sosega y pensa bon kico e mes ta desea 
pa futuro. 


D 
ialuna mainta pa mas o menos 10’or polis a 
bay Citgo Tanki Leendert, unda cu un caso 
di ladronicia a tuma luga. 
Durante oranan di mainta esnan trahando lo a 
ripara iregularidad cu coriente. Nan lo a bay tira 
bista unda e instalacion ta y a bin ripara cu nan 
a horta parti di e instalacion. 
Aki ta unda polisnan a wordo avisa, debi cu lo tin 
grabacion di security camera. Esaki lo a sosode 
den oranan di marduga. 


Famia lo ta cherche: 


Homber a bula dilanti auto, cu menos bon intencion 


Antisocialnan a horta parti 
di instalacion di coriente di 
Citgo Tanki Leendert 


D 
iasabra anochi den careda di 10’or, automobilistanan transitando 
ariba caminda di Solito bayendo zuid pa Kamerlingh Onnesstraat a 
tuma nota di un auto coriendo zig zag. 
Hyundai i10 cu plachi number V mas y mas tawata bay na su banda 
robes, un rato e la para na un supermercado. 
Despues di un rato a subi caminda bek y ta drenta e drive thru di un fast 
food ariba Kamerlingh Onnesstraat. Eynan e la tarda tambe y autonan 
para patras mester a reverse y bay. 
Polis a yega na ora y a bay atende cu e homber na stuur, por a mira cu 
polis a tuma su paspoort pa haya su dato. 
Debi cu e chauffeur tawata amabel aunke burachi, polisnan a dun’e 
ordo pa para e auto den parkeerlaats y wak con e ta yega su destino, 
evitando cu e lo por causa un accidente ariba caminda. 
E homber lo a keda di yama un taxi pa yega su destino. 


Polis a atende cu chauffeur burachi den 
drive thru di un fast food restaurant 

D 
iahuebs 22 di September 2022, Fundacion Digna Laclé 
Herera, Plataforma hobennan profesional y fraccion di 
AVP a organisa un simposio sumamente exitoso, cu a establ- 
ece un pensamento idealistico nobo cu lo forma e base pa e 
desaroyo di nos comunidad. Dilanti un auditorio yen di inte- 
resadonan y varios personahe nan clave den nos comunidad 
representando e sector social, sindical, comercial y e sector 
di enseñansa a lansa e tema “Restauration of the Common 
Good”. (“Bon Comun”) Un elenco di oradornan no-politico 
cu a wordo invita, for di diferente sector di nos comunidad y 
diferente angulo spiritual, cada uno a presenta un punto di 
bista y nan experiencia cu e concepto di “bon comun”. Esaki 
a percura pa un experiencia sumamente original y cu ta invi- 
ta pa sa mas, pasobra cu e ta duna un criterio y un direccion 
diferente pa desaroyo di comunidad. 


Den e apertura di e simposio e hoben studiante Wendrick 
Cicilia, miembro di Plataforma Hobennan Profesional, a duna 
un bista di e concepto di “bon comun” y e necesidad pa recu- 
pera norma y balor nan importante manera civismo, solidar- 
idad, empatia y amor pa prohimo . E concepto di “bon comun” 
no ta uno nobo, pero den un tempo di decadencia y desesper- 
acion e ta un pensamento cu ta duna speransa. 


Pastor Calix Ashby den un reflexcion elocuente a mustra con 
“bon comun” por sirbi como un compas moral den nos bida y 
den nos trabou den comunidad, manera ela sirbi den pasado. 
Un bon compas ta guia Bo den tur situacion. Citando varios 
texto biblico Pastor Calix Ashby a subraya e responsabilidad 
comun cu nos tin di cuida un pa otro, y duna contenido na e 
bon comun den nos relacion cu nos famia, amistad y bisiña. 


Docente constitucional di Universidad di Aruba, sr. Luciano 
Milliard a duna un disertacion sumamente interesante riba 
“Bon Comun y e derecho riba enseñansa”. Obviamente un 
area sumamente importante pa bida diario den nos comu- 
nidad. Enseñansa ta mas cu formacion intelectual, pero ta 
oportunidad pa un persona alcansa su deseonan di mas 
profundo. Enseñansa no obstante cu mester ta accesibel, 
e mester forma un comunidad y capacita un comunidad pa 
asina garantisa un desaroyo continuo y un futuro promet- 
edor pa Aruba. 


Un di e oradornan hoben tabata e studiante di di dos aña 
di Harvard University, Mimi Koenig. E a papia di “Common 
Good one act at a time. Moving young generation from 
an “I” to a “We” society”. Esaki ta un tema cu ta interesa 
hobennan en particular pa motibo di e aparente falta di 
interes di hobennan den asuntonan general di comun- 
idad. E generacion nobo ta wordo cualifica como e gener- 
acion indiferente pa locual ta pasa nan alrededor, y no ta 
realisa nan potencial pa contribui na un miho comunidad. 
E concepto di E Bon Comun lo inspira e generacion nobo, 
pa participa activamente den e procesonan di cambio y 
mehoracion di nos Pais. 


E hoben empresario y Business Management Professional 
na Aruba, Marlandi Gracia a splica con e ta aplica e pensam- 
ento di “bon comun” den e empresa di su famia, mustrando 
cu por aplica esakinan den economia tambe. Economia 
mester produci fruta pa tur cu ta biba na Aruba. 


<Continuacion na pagina 15> 


Simposio riba 


“Restauracion di bon común hopi inspirativo” 

E mensahe importante cu a wordo comunica pa Marlandi 
Gracia ta cu e mundo empresarial mester realisa cu nan 
tin un responsabilidad social pa contribui na crea un miho 
comunidad. E mentalidad di explota empleadonan simple- 
mente pa genera mas ganashi no ta cuadro cu e concepto 
di BON COMUN, ta momento pa inverti den miho ambiente 
y condicional laboral pa nos empleadonan, 


E conocido domi Peter Hazenoot a elabora 
den forma bunita riba e “Bon Comun, 
Comunidad, Solidaridad y Responsabilidad”. 
Esaki a ilustra e responsabilidad cu nos tur 
tin pa loke ta pasa den nos comunidad. 


Ex-Prome Minister di Aruba y lider di partido AVP, mr. Mike 
Eman a papia riba “Bon Comun, e Causa Comun y politica 
di Speransa”. Den un forma original el a ilustra cu ehemp- 
elnan concreto cu e pensamento di “bon comun” no ta un 
utopia, algo bunita cu lo no ta alcansabel. 


E ehempel cu mas a atrae atencion ta di Etty Toppenberg 
cu a uza su talentonan musical y di canto pa entretene 
hende pa añanan largo sin busca fama of reconocemento 
personal. E interes di comunidad ta loke a inspir’e. Locual a 
keda resona den e mente y curason despues di e discurso di 
Ex-Prome Minister di Aruba y actual lider di partido AVP ta 
e echo cu nos tin e hendenan y e capacidad pa nos realisa 
e BON COMUN pa nos Pais. 


Mr. Mike Eman a reconoce mas persona den e sala cu a 
mustra di tin e Bon Comun na pecho, manera famia John 
Fun, e hoben entrepreneur Terrance Ras, e pareha Anthony 
Geerman, trahadonan incansabel pa bunitesa y limpiesa di 
Aruba, Jerry Schwengle cu a compaña Rolly Bislick riba su 
hazaña pa realisa un Piscina Olympico pa Aruba, Josephin 
Albertus, sindicalidsta luchado cu curashi, alma y curpa. 


Finalmente Pastor Jairo Maduro 
a mustra cu e “bon comun” ta en esencia 
e reconocemento di “dignidad humano”. 
E ta un forma di traha cu nos por 
aplica den tur ramo di trabou y bida y 
ta enrikece bida diario. Un reflexion 
spiritual a cautiva e atencion di creyente y 
no creyente presente den e auditorio. 


E simposio a mustra cu tin formanan di pensa y traha cu 
contrario na loke nos ta wak tur dia, ta duna speransa cu 
nos por biba, traha y crea un comunidad cu ta duna dign- 
idad humano un luga central y cu ta tene cuenta cu tur 
hende en bes di privilegio pa algun so. 


Fundacion Digna Laclé Herera ta contento cu e recepcion di 
e concepto “bon comun” y e exito di e simposio. E siguiente 
actividadnan riba e tema importante aki lo wordo anuncia 
pronto. 


<Continuacion di pagina 14> 

P 
a 2023, Partido RED Democratico ta cumpliendo 20 aña 
di existencia. Segun miembro di partido Rudy Lampe, 
mirando cu ta na antesala di e cantidad di aña di e partido, 
kier haci cu bista pa futuro. Kico esaki ta nifica pa Aruba. 
Segun Lampe, ya un di e liñanan di pensamento ta, cu e ta 
nifica entre otro 20 aña di manipulacion door di e oponen- 
tenan di e celebro di e Arubiano contra partido RED. 
RED tin 20 aña caba ta sufriendo di un persecucion den 
medio, unda ta vincula e partido cu lo negativo. 
Ora cu pensa riba RED Democratico ya nan a manipula mente 
pa pensa cu ta trata di algo negativo. 
Si coy e ehempel aworaki di e ultimo declaracion di 
ex-minister di enseñansa, Arthur Dowers, porfin e ta duna 
Ricardo Croes y Rudy Lampe como ex-minister di ense- 
ñanza rason, pa prome biaha cu carta den man, con e prome 
minister a manipula mente di e votador, cu dos dia prome cu 
eleccion bisa cu e si ta bay regla, ta bay fix e problematica 
di e trahadonan di limpiesa di SKOA. 


Y tambe Dowers a recorda con Endy Croes, e minister actual 
di enseñansa a bisa, cu den tres siman e si ta soluciona e 
problematica di e trahadonan di limpiesa di SKOA. 
Nan a pinta RED y Lampe como e malo, cu ta contra e traha- 
donan di limpiesa. Wak awe caminda Dowers ta bisa cu Rudy 
Lampe y Ricardo Croes, nan tabatin rason cu Evelyn Wever- 
Croes y Endy Croes a manipula pa haya voto. Awo un aña 
despues, e trahadonan di limpieza ta den corte pasobra nan 
dunado di trabao (SKOA) a bisa nan cu tin cu cumpli cu e 
sentencia di hues, manera cu Lampe a bin ta bisa y pa colmo 
nan tin abogado di Lampe ta defendiendo e causa awo di 
e trahadonan di limpiesa den corte, pa mira con pueblo ta 
manipula cu ta RED t’esun cu t’e malo y aworaki hasta ta uza 
abogado di Lampe pa defende e causa aki di e trahadonan di 
limpiesa. Pa mira con leu e manipulacion contra RED tabata. 


Tambe iniciativa educativo cu Lampe a bin cu ne, cuatro 
UNESCO school Aruba tin awo. Ta un iniciativa cu RED a 
cuminsa. Na Corsou tabatin tres scol di UNESCO. Aruba pa 
prome biaha RED a inicia cu e proyecto. Ta proyecto cu a 
wordo inicia bao di ministerio di Lampe, manera e Colegio 
Educampus of e scol Montessi Publico (Hilario Angela). 
Ora cu a inicia cu entre otro nan ta haciendo proyecto di 
conscientisacion di medio ambiente, con pa bay om cu 
waste, con pa recycle. P’esey nan a gana merecidamente. Ta 
felicita tur alumno y maestro cu pa prome biaha na Aruba 


ta bay tin UNESCO Scholen, cu ta bay defende nos natura- 
lesa. A cuminsa cu greenhouse na diferente scol. Pero ora 
wak, puntra RED Democratico, Ricardo Croes, Rudy Lampe, 
lo negativo ta bin dilanti, pasobra a manipula e mente di e 
poblacion contra di RED Democratico. 


Por menciona cu a cuminsa cu e proyecto cu Hulanda tambe 
tin’e, den parti fruta n’e scolnan A inicia e proyecto ey y 
awo unda e ta aworaki. Pasobra un mucha cu realmente 
ta come saludabel, e por studia bon tambe. Y net aworaki 
den e temporada aki di crisis, cu ta asina importante pa nos 
alimenta bon nos muchanan, a inicia e proyecto ey. Pero 
bay puntra eyfo. Ta asocia RED Democratico cu lo negativo 
y no e cosnan positivo cu nan a haci. Esey tabata loke nan a 
experencia. Binti aña contra RED cu manipulacion, pa caba 
cu e imagen di RED. Awo e votado, e ta den su man pa caba 
cu e weganan aki. 


“Bo kier keda wordo manipula? Mi sa cu nos cultura ta un 
cultura di berguensa. Nos itn berguensa pa acepta cu nan a 
manipula nos. Cu nos a wordo manipula. E ta bergonsoso y 
no sin berguensa pa haci esey. Pero pa futuro di bo mes y bo 
yiunan, bo tin cu stop e wega aki di manipulacion. E ta den 
bo man ora cu bo ta haci uzo consciente di bo voto,” ta loke 
Rudy Lampe a termina bisando. 


Rudy Lampe 


Oponentenan politico a manipula mente 
di e poblacion contra RED Democratico 

E 
palabra integridad e perde tur balor y respet den boca 
di hopi politiconan. Specialmente ora ta exigi integridad 
di otronan, pero nunca kier aplica esaki pa nan mes. AVP ta 
haciendo reunionnan y ta skirbiendo articulonan di e “bon 
comun.” AVP a menciona cu e bon comun mester inclui tur 
plataforma incluyendo esun politico. Si esaki ta berdad anto 
e ora ta bon pa AVP cuminsa splica pueblo pakico nan sem- 
per ta vota y ta rechasa cualkier forma, ley of plan pa for- 
talece integridad den nos comunidad y Parlamento. Paso- 
bra sin integridad boso bon comun no tin “sentido comun.” 


E “bon comun” ta contra ombudsman 
Ora bo broma cu e bon comun y exigi integridad pero abo 
mes ta vota contra di e ombudsman, e Defensor di pueblo, 
anto bo ta hustifica esaki cu mentira y politikeria. Nos ta e 
unico pais den reino cu no tin un ombudsman. A presenta 
un comision special pa ombudsman, a yega na un acuerdo 
mutuo y a aproba e landsverordening. Ora mester a ancr’e 
den nos Staatsregeling a hunga wega politico pasobra nan 
no kier e Defensor di pueblo! Fraccion di AVP y oposicion a 
rechasa esaki! Esaki ta e bon comun cu boso ta papia di dje? 
Boso a kita derecho y autoridad di pueblo pa defende nan 
mes y busca nan derecho pa boso por hunga boso weganan 
sin sentido comun! 


E “bon comun” ta contra integridad 
Siman pasa nos tabata tin un reunion central den cual 
mester a vota pa participa y duna forma na un posibel ley cu 
lo fortalece integridad den gobierno y parlamento di Aruba. 
A invita tur parlamentario pa hunto duna contenido y forma 
na e ley aki. E intencion di e ley ta pa hiba transparencia y 
integridad na un nivel halto den nos parlamento y gobierno. 
E iniciativa aki a wordo bari cu hopi actitud y burla for di 
mesa pa oposicion y ta claramente bisto cu no kier para pa 
integridad y e bon comun. E bon comun ta otro “slogan”di 
un campaña pa trata na sconde y camufla AVP su imagen 
“golpia.” Ora bo ta grita bon comun eyfo y tur bo accionan ta 
contra di esaki, ta pasobra AVP no tin niun “sentido comun.” 
Integridad ta bon pa tur otro hende menos pa AVP. 


E “bon comun” ta contra solucion berdadero 
Ora cu AVP a vota contra di desaroyonan necesario y esen- 
cial di RWZI pa pais Aruba, di berdad boso a pensa riba e bon 
comun? Ora bo a goberna 8 aña largo y inverti 1 miyon so 
den RWZI y a malgasta 4 Biyon florin, esey ta e bon comun? 


Ora cu bo a campaña na 2021 y bo programa di goberna- 
cion no a contene ni un frase y ni un intencion pa soluciona 
e situacion na RWZI, esey ta e bon comun? Asina mes bo a 
manda politiconan bay hunga politica cu e situacion mien- 
tras AVP mes nunca a haci nada, esey ta e bon comun? Esey 
ta integridad? P’esey AVP mester corda cu e bon comun 
mester bin tambe cu “sentido comun!”(Common sense.) 


Parlamentario Marco Berlis (MEP): 


AVP no por papia di e bon comun si 
semper ta mina integridad 


Homber hoben deteni sospecha 
di a comete abuso sexual 


D 
ialuna atardi den careda di 4:30 transport wagen a 
sali pa aeropuerto, unda cu un homber a wordo de- 
teni saliendo for di Aruba. Informacion oficial di Cuerpo 
Policial ta bisa cu e homber hoben aki tin un ordo di de- 
tencion pa su persona y e nan a red flag e momento cu e 
kier a bandona e isla. JZP ta e departamento cu a pone e 
ordo di detencion relaciona cu un caso di abuso sexual. 
Na su yegada na warda por a mira polis baha cu tur su 
pertenecianan y hiba nan paden. E homber tawata mustra 
trankil y alabes bo por observa preocupacion tambe. 

Do It Center a dedica e luna di 
september na nan empleadonan 


LUNA di september a wordo dedica na nos emplead- 
onan. Durante 3 anochi empleadonan a bin hunto 
pa asina gosa den compania di otro. Un total di 14 
grupo a bataya na e actividad di Bowling caminda 
e grupo campeon tabata pata pata crew y e grupo 
miho disfrasa tabata Do It Salsa. Durante e anochi di 
Hersengymnastiek cu a tuma luga na Club Don Bosco 
un total di 12 grupo a kibra cabes caminda e grupo 
ganado a resulta Pica Piedra. Pa clausura e evento 
nan a haci un Car Rally caminda Banana’s by Minions a 
resulta e ganado nan absoluto. Ghost Busters tabata e 
grupo miho disfrasa pa e actividad di Car Rally. 

DEN HAAG – Suzan Overmeer, coordinador di e estudio 
“Docent Muziek” na Koninklijk Conservatorium di Den Haag 
recientemente a haci un bishita di cortesia na Minister 
Plenipotenciario Suplente mr. Ady Thijsen. 


Durante di e combersacion sra. Overmeer a conta cu na 
maart ultimo hunto cu e studiante Arubiano Shannon Bueno 
a haci un bishita di trabao na Aruba pa haya un bista di 
e situacion cu docente di musica na Aruba. Despues di a 
topa y papia cu diferente persona na Aruba a constata cu e 
necesidad pa docentenan di musica den educacion musical 
na Aruba ta hopi grandi. For di Koninklijk Conservatorium a 
duna presentacionnan na hobennan pa trece nan riba e idea 
pa un futuro como docente di musica. Segun sra. Overmeer 
lo ta mas logico si tin hobennan Arubiano cu por wordo 
educa como docente di musica. 


Tambe a keda constata cu lo mester bin sosten na e docen- 
tenan di musica cu actualmente ta dunando les na e scolnan 
na Aruba, cu ta hopi motiva pero cu tiki background peda- 
gogico. Un manera cu por brinda sosten segun señora 
Overmeer ta pa medio di stage di studiantenan di Koninklijk 
Conservatorium. Actualmente tin dos studiante cu ta den 
tres aña di estudio cu ta interesa pa core stage na Aruba. 


Mirando cu un stage asina pa un periodo largo ta trece hopi 
gasto cu ne. Señora Overmeer a bisa Minister Thijsen cu e ta 
buscando financiamento pa haci e stage aki posibel. 


E mandatario a bisa cu e ta haya hopi importante e interes 
for di Koninklijk Conservatorium pa educacion musical na 
scolnan na Aruba y tambe e intercambio riba e mundo di 
musica di Aruba, specialmente pa loke ta trata e musica 
folklorico di Aruba ta positivo. Sr. Thijsen a mustra señora 
Overmeer riba kisas posibilidad for di fondonan Europeo. 


Mirando como cu su persona ta Representante di Aruba na 
Union Europeo y den e funcion aki tin hopi di haber cu OCTA 
e lo sondea e oportunidadnan cu por tin cu Union Europeo 
of OCTA por contribui financieramente cu e proyecto aki. 


Finalmente señora Overmeer a gradici minister Thijsen pa e 
combersacion hopi ameno y como recuerdo a haci entrega 
di un ehemplar di Kunstzone, cu ta un revista riba arte y 
cultura den enseñansa pa cual su edicion number 5 ta dedica 
na educacion musical na e islanan Caribense Hulandes. 


E potret ta cortesia di Arubahuis 


Bishita di cortesia di Suzan Overmeer di 
Koninklijk Conservatorium na minister Thijsen 

D 
ialuna mainta, Prome Minister Evelyn Wever-Croes, den 
nomber di Gobierno di Aruba, a expresa palabranan di 
profundo condolencia y forsa na famianan cu siman pasa y 
durante fin di siman a perde sernan kere den manera tragi- 
co. Alabes, Prome Minister ta pidi cada ciudadano pa ta mas 
prudente den tur cos specialmente ora di sali di cas pa pen- 
sa cu tin limite y cu cada un di nos t’ey pa cuida otro. 


“E siman aki ta habri nos cu un curason cu hopi dolor, debi 
na un fin di siman tragico cu nos a pasa aden. Esaki despues 
cu siman pasa un hoben di apenas 19 aña a perde su bida 
den un accidente di brommer. 


Diadomingo, riba un solo dia, 4 conciudadano di nos pais 
diripiente a perde nan bida den sucesonan tragico. 
Dos ruman muhe hunto. Un a fayece cu su mesun 
baby di 2 aña y hunto cu ne otro ruman a fayece y 
hunto lagando yiunan chikito atras. Esta un tristesa 
profundo pa famianan, cu a perde tres miembro 
keri di famia, y tin mas miembro di famia, den e 
caso aki muchanan chikito, cu ta bringando pa 
nan bida. Un dolor enorme. 


Di parti di Gobierno di Aruba nos ta 
desea famia Wouters y conocirnan, 
hopi hopi forsa den e momentonan 
sumamente dificil y doloroso aki. 


E accidente tragico ya a cuminsa 
wordo investiga y mi ta spera 
cu pronto e rapport lo keda cla 
y si tin hende cu mester para 
responsabel pa nan acto, 
husticia lo tuma su curso y 
atende cu esnan envolvi cu 
lo a causa e accidente 
horibel aki. 


E otro caso tragico cu a 
shock nos ta di e hoben di 24 
aña cu a hoga durante di un Pool 
Party. E incidente aki tambe na e 
momento aki ta bao di investiga- 
cion y mi ta spera pronto e raport 
aki tambe keda cla. Gobierno ta 


manda palabra di condolencia na famianan. 


Berdad e investigacionnan ya a inicia, Sinembargo mi 
mester bisa cu rapportnan di investigacion no ta bay alivia e 
dolornan inmenso di Yiu, Mama, Tata, Wela y demas miem- 
bronan di famia. 


Nos a drenta awor den e ultimo 3 lunanan di aña 2022. Ta 
nos deseo cu hunto nos lo pasa e siguiente dia, siman y 
lunanan cu menos incidente lamentabel posibel. Nos por 
logra esaki door di sea mas prudente den tur cos cu nos 
ta haci. Ora cu bo ta riba caminda pensa cu no ta abo so 
ta riba caminda, cu tin otro autonan cu tin miembronan di 
famia, mama, yiunan, wela welo; ora di sali fiesta 
nos mester 


Pa un isla chikito manera Aruba, tin 4 
morto tragico den un fin di siman ta un 
golpi duro pa nos comunidad. El a afecta 
ami hopi, mescos cu el a afecta miles di 
famia na Aruba. 


Mi ta pidi pa nos tur uni den curason y 
resa pa e famianan di e victimanan. 
Ohala cu nos oracion y senti- 
mentonan di compasion por ta 
consuelo pa e famianan. Laga 
nos resa tambe pa esnan 
cu ta den hospital pa nan 
pronto recuperacion. Y cu 
Mirella, Joanne, Rendrick, 
Daniel y Angel Gabriel 
sosega na paz den brasa 
di Señor”. 


Prome minister ta expresa palabranan di 
profundo condolencia y forsa na famianan cu 
a perde sernan keri den manera tragico 

M 
inister Arends conhunto cu Minister Rocco Tjon y Min- 
ister Endy Croes a firma un acuerdo cu CEDE Aruba 
pa organisacionnan di bario por haya fondo bou capa di e 
proyecto “Veilige Barios.” Minister Arends ta wak e benefi- 
cio pa adulto mayor keda activo den comunidad, pa es mot- 
ibo a tuma e decision pa aporta fondo cu e meta di reenfor- 
sa organisacionnan y iniciativanan den bario. 


Como Minister di Asuntonan di Adulto Mayor, Minister 
Arends ta enfoca riba embehecimento activo. Actividadnan 
den bario ta duna adulto mayor un oportunidad pa forma 
un sociedad inclusivo unda tur hende por participa, special- 
mente esnan sin sociale vangnet. Varios grupo di adulto 
mayor a forma un fundacion pa mantene laso comunitario 
pero tur actividad ta depende riba esfuerso di boluntario. E 
acuerdo firma cu CEDE Aruba ta percura cu e fundacionnan 
aki por haya sosten necesario pa e siguiente 5 aña. 


Minister Arends ta orguyoso di por a aporta na desaroyonan 
positivo pa loke ta trata formacion social y cultural di nos 
adulto mayor. 


D 
iahuebs 29 di september, riba Dia Mundial Maritimo, Min- 
ister Arends hunto cu directiva di Directie Scheepvaart 
(DSA) a elogia diferente hubilario. 


Asina aki a celebra 25 aña den servicio di Pais Aruba di sra. 
Deta Barrera, sr.Remy Briesen, sr. Ralph Dinzey y sr. Egmond 
Molina. Alabes a celebra 30 aña di sr. Alexander Henriquez 
den servicio di Pais Aruba. 


Por ultimo tambe a gradici Sr. Luis Tromp cu a baha cu 
pensioen bon mereci pa su dedicacion y amor pa e trabou 
cu el a desplega durante tur e añanan na DSA. 


“Mi ta contento di por a pasa un 
rato na Directie Scheepvaart riba dia 
Dia Mundial Maritimo Mundial y celebra 
esaki cu diferente hubilario”, 


Minister Arends a expresa. 


Minister Arends ta gradici full e team di DSA pa nan dedica- 
cion cu nan tin pa nan trabou. Tambe a haci uzo di e oportun- 
idad pa a vocifera minister su compromiso cu DSA y e sector 
maritimo pa logra eleva esaki como un sector prometedor 
den Aruba su economia y alabes garantisando e siguridad 
den nos awanan y hafnan. 


Minister Ursell Arends: 


Proyecto pa promove actividadnan pa adulto mayor 


Inversion den proyecto “Veilige Barrios” 


Minister Arends ta gradici 
Hubilarionan di Directie Scheepvaart Aruba 

N 
a aña 2021 Jossy Brokke Jr. tabata e prome artis- 
ta cu a wordo homenahe y otorga e premio na- 
cional aki pa su excelencia artistico y pa 65 aña di 
aporte na desaroyo cultural di Aruba. 


Premio nacional “Cioyo di Oro” ta un premio crea y 
presenta pa fundacion Go Cultura como estimulo na 
baluartenan local cu ta forma parti di sector di arte 
di tarima (performing arts: cantante, musico, actor, 
poeta, cineasta, promotor y mas), cu a impacta 
nos comunidad di un forma impresionante y cu 
a dedica nan bida largo na desaroyo positivo y 
adelanto cultural di Aruba. 


E aña aki Fundacion Go Cultura a anuncia desde 
17 di augustus cu publico general tambe por 
participa den e proceso di nominacion pa e 
proximo persona, personanan of grupo(nan) cu 
lo ricibi e premio aki. 


Por a nota un reaccion hopi grandi for di nos 
comunidad cu a nomina varios persona cu nan 
ta desea di mira ricibi e premio prestigioso aki. 


Pa un persona por wordo considera door di e 
comision di Fundacion Go Cultura tin varios rekisito 
cu e persona mester cumpli cu ne. 


Entre otro, e persona mester ta na bida, 
e mester a dedica su bida largo y di un 
forma excepcional y bisto na e adelanto 
cultural di Aruba, e mester por gosa di 
un bon reputacion den comunidad y su 
aporte por wordo demostra hopi cla con 
el a hisa e perfil di e industrianan cultural 
y creativo di Aruba, impactando desaroyo 
cultura, social y hasta economico. 


A resta un siman mas pa publico general 
por nomina esun cu nan ta kere cu merece 
“Crioyo di Oro”. Dialuna 
10 di october proximo 
lo anuncia nomber di e 
ganado di e premio aki pa 
2022. 


Esaki lo habri caminda tambe pa e celebracion y homenahe 
di gala cu lo tuma luga dia 30 di november 2022. 


Publico por asisti na esaki, manera cu tabata e 
caso di December 2021 cu a dedica e homenahe 
na Jossy Brokke Jr. 


E premio mes, ta un diseño di Fundacion Go 
Cultura y un produccion di artista Gilbert 
Senchi. 
E tin un simbolismo hopi particular cu 
ne di exito, desafio, fracaso, perse- 
verancia, consistencia, superacion y 
excelencia. 


Abo tambe por nomina bo baluarte 
cultural faborito y bo por nomina mas 
cu un persona. 


Nos ta invita bo pa scan e QR-code 
pa bo haya acceso na e pagina digital 
of bishita e pagina di Go Cultura 
Foundation riba Facebook pa bo por 
click riba e link pa bo haci bo nomina- 
cion. 


Celebrando su di dos aniversario 


Premio nacional “Crioyo di Oro” 
lo wordo otorga 30 di november 

A 
sina cu e peticion a drenta pa yuda pais bisiña 
Haiti cu donacion di aparato, LabHOH a duna in- 
mediatamente e contesta afirmativo. Pues, dos apara- 
to special di diagnostico, conoci como “Vitek Machine” 
cu ta identifica bacterianan di un ‘kweek’ y asina asis- 
ti na un tratamento p’e pashent a wordo prepara pa 
asina haci e bunita gesto aki. LabHOH a tuma e deci- 
sion aki sin duda. Ta sali for di e punto di bista cu hun- 
to por logra mas, door di no solamente comparti con- 
ocemento pero den e caso aki cu aparatonan speciali- 
sa di cuido cu ta aporta na un miho salud publico tam- 
be pa paisnan den region. 


Un tremendo donacion mirando cu e aparatonan aki ta 
esencial pa detecta y identifica varios bacteria p.e. di 
urina y asina aporta den e diagnosis di condicionnan 
di salud y asisti na trece solucion sea cu antibiotica of 
otro tratamento pe pashent. 


E compania Farminpex Corsou na e momento ey 
tabata encarga cu upgrade di e aparato Vitek 2 modelo 
Compact pa un Vitek 2 modelo 60 PC pa departamento 
di microbiologia di LabHOH ora a ricibi un carta di St. 
Damien Children’s Hospital na Haiti cu a pidi ayudo. 
Nan a dicidi e ora ey di puntra LabHOH si ta dispuesto 
pa yuda cu’n donacion y e proceso a cuminsa cana. 
E dos aparatonan aki tabata den proceso pa wordo 
cambio y lo no ta den uzo mas, pero sinembargo ta 
den bon condicion y sigur ta funciona pa diagnostico. 
Un mashin di balor grandi cu LabHOH ta contento cu 
por otorga na un otro Hospital den necesidad. 


E prome paso den e proceso logistico ta decontamina- 
cion. E mashinnan a wordo decontamina door di cole- 
ganan na departamento di electronico medico manera 
protocol ta dicta pa asina garantisa e calidad y estado 
di e aparato. Conhuntamento cu Farminpex a percura 
depues pa e parti logistico pa transporta e aparatonan 
prome pa Corsou y despues Farminpex Corsou a tuma 
over pa manda e mashinnan pa St. Damien Children’s 
Hospital na Haiti. 
Un bunita gesto di parti di e departamento di microbio- 
logia di LabHOH, cu ta acredita cu e standarisacion di 
ISO 15189: 2021 garantisando asina calidad y exper- 
ticio, y brindando sosten na nos paisnan den region. 
LabHOH ta confia cu e aparato aki lo duna su fruto 
yudando e comunidad di Haiti cu diagnosis di salud. 


LabHOH Aruba cu bunita donacion pa Haiti 


Dos aparato Vitek a wordo transporta via Farminpex Corsou 

N 
os ta bibando den un mundo glo- 
balisa caminda e problemanan di 
un pais ta afecta henter  mundo. E peli- 
gernan riba internet awendia ta afec- 
ta no solamente paisnan grandi sino na 
cualkier luga di mundo cu lo conecta 
na internet. 


Nos muchanan, teenager y hende jong 
no ta consciente di e peligernan aki. Ta 
trata di modalidadnan nobo di crimen y 
manipulacion di mente di hende ta mas 
fuerte awor pa social media, y hopi di 
nos adulto no a ripara esey mes. 


Crimen cibernetico a aumenta 150% 
den e grupo di menornan di edad rond 
di mundo. Menornan ta e grupo mas 
vulnerable pa ser conecta pa descono- 
cinan di cualkier luga di mundo. 


Robo di identidad, challenge online, 
cyberbulliyng, sexting, pornografía, 
turismo sexual infantil, ta algun di e 
delitonan contra nos yiunan. 


P’esey ta asina importante cu nos 
adulto por siña di e peligernan actual 
di internet y social media, con nan 
ta funciona y kico nos por haci pa 
cuida nos mes pero vooral pa cuida e 
curason di nos muchanan, teenager y 
hobennan. 


Nan inocencia pa su edad suma na 
nos desconocemento como nan guia 
ta un mix cu por trece hopi dolor den 
curason di nos hende jong i den nos tur 
como famia. 


Nos kier invita tur esnan cu ta interesa 
pa  siña mas tocante e tema aki bin 
scucha y pone bo mes aldia pa sa con 
pa trata cu bo yiu. 


E Workshop aki lo tuma luga den e sala 
di conferencia na Fundacion Centro 
Famia Piedra Plat, diabierna dia 7 di 
October 2022. For di 7:00 pa 9:00pm. 
Adres: Piedra Plat 50. Entrada Gratis, 
idioma Papiamento. 


Facilitado: Jairo Piraneque, 
cu tin Masters Degree den educacion 
familiar y hubenil y cu amplio exper- 
encia. 


Pa mas informacion of tin cualkier 
pregunta por tuma contacto cu 
Cel: 6995545 


Workshop pa Mayornan 


Con internet por afecta e mente di bo yiu 

D 
urante ceremonia di apertura di Directie Ouderenzak- 
en diabierna 30 di september, a tuma e oportunidad pa 
haci entrega di permiso na 6 cas di cuido. Minister Arends 
a pone como meta cu prome cu fin di aña tur cas di cuido 
cu cumpli cu e rekisitonan lo haya nan permiso pa opera. A 
base di e permiso por haci control riba e calidad di cuido y 
bienestar di cliente. 


E 6 casnan di cuido cu a haya permiso ta Stichting Hospice 
Atardi, Stichting Thuiszorg Aruba, Betesda Home Care, 
Stichting Cas Cristelle, Zorg met Liefde y Stichting Cas di 
Machi. Ademas, varios casnan di cuido ta participa na un 
proyecto piloto di Ministerio di Asuntonan di Adulto Mayor 
pa tuma inventarisacion di e retonan y oportunidadnan 
pa mehoracion encuanto e calidad di cuido y bienestar di 
cliente. 


Minister Arends ta sumamente orguyoso cu e casnan di 
cuido por a presencia e apertura di Directie Ouderenzaken. 
E colaboracion estrecho entre Directie Ouderenzaken y 
esnan trahando den e sector ta na e bienestar di adulto 
mayor. Minister Arends ta gradici tur cas di cuido cu a duna 
sosten na e apertura y ta desea un luna di adulto mayor 
fructifero na un y tur. 


Minister Ursell Arends: 


6 cas di cuido a ricibi nan permiso pa opera 

A 
ruba Tourism Authority (A.T.A.) a ricibi e ‘Destination 
Resilience Award’ for di Caribbean Hotel and Tourism 
Association (CHTA), pa e trabaonan desplega durante e 
pandemia. Esaki ta prome biaha cu e premio aki ta wordo 
otorga. E premio a wordo entrega durante un ceremonia di 
entrega di premio na San Juan, Puerto Rico como parti di e 
di 40 aniversario di CHTA su Caribbean Travel Marketplace. 
Jamaica, Antigua, Bahamas y St. Lucia tawata e otro islanan 
cu a competi den e mesun categoria cu Aruba. 
A reconoce Aruba pa e maneho di e destino y e program- 
anan di recuperacion cu a wordo implementa pa por a ricibi 
bishitantenan bek despues di cierre di frontera. 


Ronella Croes, CEO di A.T.A. a indica cu: “Nos ta sumamente 
honra cu Aruba por a wordo reconoci y ricibi e premio aki. 
Aruba a duna di su banda, tur cu ta labora den turismo y otro 
sectornan, socionan den sector publico y priva, nos gober- 
nantenan, y e ekipo di Crisis pa menciona algun partido. A 
logra habri frontera bek di un forma sigur y a sa di nabega 
den diferente tipo di protocol y regulacion. E premio aki ta 
prueba di e aliansanan aki como tambe di e trabao duro 
di nos comunidad pa por sigura un recuperacion fuerte y 
sostenibel pa nos isla”. 


Mirando hecho cu e premio ta origina for di e sector di 
biahe y turismo, algun aspecto di A.T.A. a resalta, entre otro 
Aruba a wordo reconoci cu e premio aki pa e esfuersonan 
pa crea un ‘hub’ cu tur informacion relata na COVID-19 riba 
rednan social, website como tambe ‘eCRM’. Den e ‘hub’ aki 
A.T.A. a implementa campañanan di comunicacion incluy- 
endo “Happiness will Prevail” y “Open for Happiness” unda 
a comunica debidamente encuanto e fasenan di clausura y 
reapertura mientras cu a crea un mensahe di speransa cu 
consumidornan y a duna nan un bon bini cu brasa habri na 
momento cu tawata posibel y sigur pa haci esaki. 


E documentacion compila a mas cu claro ilustra hopi otro 
logro entre otro digitalisacion di e plataforma di imigracion, 
introduccion di e Aruba Visitors Insurance. Un trabou duro 
y exitoso di parti di Aruba, cual A.T.A. tin e honor di por a 
acepta. Esaki ta un merito pa ambos sector publico y sector 
priva cu ta traha di cerca pa cu bienestar di nos turismo, 
incluyendo e ekipo completo di A.T.A. cu ta inclui e ekipo 
local y internacional como tambe agencianan clave cu ta 
labora pa Aruba, Ministerio di Turismo y Salubridad, AHATA, 
AAA, ATSA y hopi mas cu a hunga nan papel den e recupera- 
cion. 


Desde e reapertura Aruba a experencia un recuperacion 
exitoso. Entre april y augustus 2022 yegada di bishitan- 
tenan a surpasa e cantidad di bishitante pa luna cu a ricibi 
na 2019, algo cu ta duna siguransa cu lo tin un recupera- 
cion di 100% di bishitante global pa fin di e aña aki. Pa 2023 
ta proyecta un recuperacion di 105% compara cu 2019. 


Durante di e reconocemento di CHTA, Bucuti and Tara Beach 
Resort a gana tambe Best Practices Sales and Marketing, pa 
e trabaonan cu nan a ehecuta. 
Sin e esfuerso di un y tur e premio di ‘Destination Resilience 
Award’ no por tawata posibel. Masha danki na cada un cu 
a y ta forma parti di Aruba su recuperacion! E premio aki ta 
un otro paso den mustra un Aruba resiliente y un Aruba cu 
a move cu curashi y determinacion durante di e pandemia 
historico cu a asota mundo completo. 


Un premio cu ta wordo otorga pa prome biaha den historia 


A.T.A. a ricibi e prome ‘Destination Resilience Award’ 
for di Caribbean Hotel & Tourism Association 

D 
iabierna 30 di september, Minister Maduro di Fi- 
nansa a anuncia e ‘Plan di Impuesto 2023’ cu 
tin como meta pa yega na un sistema fiscal mas sim- 
pel y husto. E plan ta encera e recuperacion di Aru- 
ba su finansa publico por medio di compensacion, 
reparticion husto y mehoracion di cumplimento di 
impuesto di ciudadano y bishitante. 


Mas concreto e ‘Plan di Impuesto 2023’ lo conta cu 
introduccion di un tarifa nobo di BBO cu ta resulta 
den un tarifa combina di BBO, BAVP y BAZV di 7%, 
hunto cu un pakete di compensacion pa individual 
y negoshi pa yuda mitiga e efectonan di inflacion. 
E pakete di compensacion individual ta conta cu un 
rebaho di 2% riba impuesto di entrada, lo subi e 
suma liber di impuesto na 30.000 mil florin, lo separa 
e cobransa di impuesto riba entrada pa pensio- 
nado y lo hisa e ‘reparatietoeslag’ pa pensionado di 
SVb cu 45 florin. Tur esaki lo yuda baha e peso di 
impuesto riba esnan mas vulnerabel den comunidad, 
cual ta nos grandinan y esnan cu ta ricibi un salario 


cu ta menos di 2500 florin pa luna. Pa negoshi 
lo reduci e ‘winstbelasting’ di 25 pa 22% y lo 
mantene e ‘investeringsaftrek.’ Nos bishitan- 
tenan lo conoce un subida di e ‘toeristen- 
heffing’ y lo reparti e fondonan aki na un 
manera mas husto entre ATA, Gobierno 
y e fondo di TPEF cu ta pa mehora nos 
producto turistico. 


E plan ta conta tambe 
cu 
algun 
cambio 
pa asina mehora e 
cumplimento cu e deber 
fiscal 
na 
nos 
Pais. 
Durante full e siman 
venidero e mandatario lo 
brinda informacion riba 
e contenido concreto di e 
‘Plan di Impuesto 2023’ 
cu ta drenta na vigor 1 di 
januari 2023. 


Minister Maduro di Finansa ta anuncia e ‘Plan di Impuesto 2023’ 


Cu tin como meta pa yega na un sistema fiscal mas simpel y husto 


A 
ruba Lions Club ta conoce e aña aki su rifa di auto cu 
ta consisti di 5 premio hopi atractivo manera, un auto 
electrico pa mucha, un step electrico, un bicicleta electrico, 
un scooter electrico y cu e prome premio un auto electrico 
di famia marca “Changan”. 


E premionan aki sigur ta danki na e compania mas renombra 
na Aruba pa su medionan di transporte electrico, cu ta All 
to Car situa na L.G. Smith Blvd, caminda por pasa admira 
e autonan aki. Esaki ta un rifa cu den e tempo moderno 
aki sigur ta bira hopi atractivo pa nos comunidad for di nos 
hobennan te na esnan di mas edad. 
Benta di e rifa aki ta bayendo hopi bon den un tempo hopi 
cortico desde cu Aruba Lions Club a lansa esaki. 


Den cuadro di nos celebracion di 75 aña fin di luna di 
September, a dicidi pa stipula un fecha cu nos lo culmina 
nos celebracion hunto cu nos pueblo Arubano, programa pa 
diadomingo 2 di october pa saca e ganadonan di e premi- 
onan. 
Pa motibo di hopi preparacionnan y reunionnan pa cu nos 


celebracion di 75 aña hunto cu nos huespednan, e tempo a 
bira dificil ultimo simannan pa Aruba Lions Club por a sali cu 
nan “yellow jacket” riba caya pa bende e rifa aki, mientras 
cu e demanda ta halto di personanan cu kier un rifa ainda. 
Pa e motibo aki Aruba Lions Club a tuma e decision, cu fecha 
di e rifa cu mester hunga 2 di october, lo wordo posponi pa 
diadomingo 6 di November 2022. 


Mientras Aruba Lions Club ta terminando cu su celebracion 
e siman aki, lo tin mas tempo den proximo simannan pa por 
caba di bende locual cu falta y asina purba cumpli cu tur 
esnan cu ainda ta pidi pa nan rifa. Aruba Lions ta purba 
cumpli y sirbi tur caminda den comunidad y p’esey ta masha 
agradeci na tur cu ya caba a cumpra nan rifa y ta pidi comu- 
nidad un poco pasenshi cu nos lo yega tur caminda den e 
proximo simannan. 


Un biaha mas ALC kier a pidi disculpa pa e inconveniencia 
aki y ta sigura cu pa 6 di November, nos tin 5 ganado di e 
diferente premionan y cu lo wordo saca via tombola, asina 
ta cu e number no por keda aden. Esaki ta un gran opor- 
tunidad mirando cu e cantidad di rifa ta limita y ganado lo 
ta sigura. 
Danki na Bo contribucion pa Aruba Lions Club por sigui yuda 
esnan den necesidad. 


Aruba Lions Club ta 
prolonga fecha di rifa di auto 

WILLEMSTAD 
- 
Actualmente 
e 
director y presidente di Human Rights 
Defensa 
Curaçao 
ta 
na 
Hulanda 
riba invitacion di Vluchtelingenwerk 
Nederland y nan a tuma nota riba e 
mas reciente veredicto riba indocu- 
mentadónan den nos pais. 
Aunke cu e organisacion preferible- 
mente no ta duna comentario riba vere- 
dictonan di corte, nan no por ignora 
e veredicto cu a laga nan preocupa y 
babuca. 


Ta un par di luna pasa un hues a bishita 
SDKK y a duna ordo pa laga tur indoc- 
umentado ilegal den libertad pero 
historia ta ripiti y migrantenan sin 
documento ta birando victima di viola- 
cion di derecho humano. 
Aña pasa Amnesty International a traha 
un rapport dje situacion caminda nan a 
denuncia cu te ainda e hendenan aki 
ta sin derecho y diariamente Human 
Rights ta nota cu nada a cambia den 
tur cu ta duna stranheronan indocu- 
mentá cu nan coy preso. 
Nan ta keto bay cera tras di waya 
alambre de pua manera campo di 
concentracion y nada a cambia den 
nan trato. 
For di Hulanda directiva dje organ- 
isacion ta sigui lucha pa haya husticia 
pa e hendenan aki. 


TIN MAS PROBLEMA 
Mester bisa cu siman a cera y habri cu 
mas problema den nos pais. Un prob- 
lema pa cual parce no tin solucion 
ta e problemanan organisatorio den 
Cuerpo Policial di Corsou. 
Varios sindicato policial a dicidi pa uni 
nan lucha na fabor di nan miembronan 
cu ta den un limbo pa motibo confu- 
sion den Alto Mando Policial. 
Abiertamente tin polis ta bisa cu di 


momento cu nan haya oportunidad pa 
move pa otro trabou, nan ta bira lomba 
pa polis. 
Pero e impresion mas fuerte cu obser- 
vadornan ta haya ta cu tin un abismo 
di diferencia di opinion den e cuerpo y 
cu e cuerpo no ta masha inclina di sigui 
bou di e maneho zig-zag cu tin años ta 
tuma luga. 
E aña y mei cu pasa a tende den dual- 
ismo o sea gobierno no por manda riba 
parlamento y p’esey q skirbi explicita- 
mente mester pone cu ningun gobierno 
no por pasa riba parlamento di Corsou. 
Nos ta pushando cu e parlamento tin 
un rol special y a yama nan rubber 
stamp pero ora gobierno tuma un deci- 
sion coalicion pa definicion nan a bay di 
acuerdo sin tegenspraak. Mester tene 
cuenta cu e rol di parlamento pasobra 
hende ke tende ki dia e ta haya cas y 
trabou 
Sklabitut ta un historia penoso. 
No tabatin e voertaal den e comber- 
sacionnan pero a determina awor cu 
e voertal ta na Hulanda y cada dele- 


gacion si nan mester di traductor nan 
mes bin cu né. 
E tema di idioma a hala hopi atencion 
pero a yega na palabracion pero si tin 
hende den nos delegacion cu no por 
expresa na Hulandes mester tin un 
traductor. IPCO su voertaal e delega- 
cion ta bin cu nos traductor. E ta nifica 
poco gasto pero ta laga brandhout afo. 


Deficit democratico 
No tin parlamento di Reino y a dicidi 
di tene presentacion con por aclara e 
cos ey. 
Pa Nacional esey no te solucion 
pasobra ora bo ta pensa habri Statuut 
bo mester ta masha cauteloso pasobra 
nan a logra mas autonomia posibel 
pasobra bo tin chens di pèrdè. No core 
pa loco habri Statuut. Un miembro di 
parlamento a bisa cu tabatin decision 
cu e voertaal ta Hulandes. Calmes a haci 
un discusion y awor ta haya claridad 
cu ta Hulandes e ta. Sint Maarten tin 
dos parlamentario cu no ta compronde 
Hulandes. 


Human Rights Defense ta sigui: 


Gobierno no ta cumpli decision di 
hues pa cu indocumentadonan 


29 


AWEMainta 
Diamars, 4 October 2022 


Fortaleza Pa Famia 


DIOS ta stima nos tur, sin distingui ningun hende, Dios ta 
amor, Dios no ta cambia, E ta mesun Dios di ayera, awe y 
pa semper. 


Cristo Hesus ta e unico mediador entre Dios y hende, no 
tin otro, esun cu tin e Yiu tin e Tata, esun cu ta honra E yiu, 
ta honra e Tata, E Tata cu e yiu ta uno. 


Hopi hende ta bisa ta un Dios so tin, pero nan ta lubida cu 
Dios ta expresa su amor pa medio di su yiu Cristo Hesus. 
No tin otro manera pa yega cerca e Tata sino ta pa medio 
di e yiu. 


Dios a entrega su yiu unigenito pa ken cu kere den dje no 
bay perdi ma ricibi bida eterna, esey ta nifica cu tur hende 
tin mesun derecho di kere den e yiu di Dios. E porta ta 
habri pa tur hende, Dios no ta rechasa ningun hende, pero 
hende cu nan pensamento y actitud ta rechasa Dios. 


Hende ta kere cu nan por biba manera nan kier y Dios tin cu 
acepta nan rebeldia, y inmoralidad en bes di nan somete 
nan mes na Dios.(Romanonan 1:18-32) ( Romanonan 
2:1-8). 


E palabra di Dios ta bisa : Esun cu kere lo ta salba, y esun 
cu no kere lo ta condena caba , pasobra e no a kere den e 
yiu unigenito di Dios,(Juan 3:16-18) 


Kier men nos salbacion y nos bida eterna ta depende den 
ken nos ta kere, pasobra salbacion ta bini di Cristo Hesus 
solamente. Ora Dios ta bisa si bo kere, esey ta nifica cu 
Dios tin tur control di nos bida, E sa ken ta kere di berdad 
y ken ta haci wega. 


Romanonan Capitulo 8 :1 Ta bisa bon cla cu no tin conde- 
nacion pa esnan cu ta den Cristo 


Ki ora bo ta salba ? Romanonan 10:9 ta bisa: Cu si bo 
confesa cu bo boca cu Hesus ta Señor y kere den bo 
curason cu Dios a lant’e for di mortonan lo bo ta salba. 
Esaki no ta religion pero ta un confesion cu tur ser humano, 
cu ta desea di tin bida eterna mester haci. 


Nos mester entrega di curason pasobra nos no por biba 


un bida mita pa Cristo y mita pa mundo , pasobra Cristo 
ta bin busca su pueblo pero e dia y e ora ningun hende no 
sa, y si nos ta mita den Cristo nos ta keda atras. 


Pasobra cu curason hende ta kere pa haya husticia y cu 
bocae ta confesa pa haya salbacion. (Romanonan 10:10) 


P’esey nos mester cuida nos salbacion cu temor y temblor, 
esey ta nifica, cu tin cu keda den presencia di Dios tur 
momento, cumpliendo cu Su Palabra y Su Boluntad. 


Den e tempo trabahoso cu nos ta bibando caminda hende 
a lubida riba Dios y ta busca tur manera pa haci locual cu 
nan kier y pone Dios na ultimo luga. Hende a bira stimado 
di nan mes mas cu Dios. 


Y hopi hende ta hasta desea y envidia malvadonan ora 
nan mira nan ta crece, y ta lubida cu ningun malvado cu 
no arepenti lo no drenta e reino di Dios. (Galationan 5:19- 
21) 


P’esey awor mas cu nunca nos mester: 
Kere den Hesus Cristo y biba pa Cristo, aparta di locual ta 
malo y haci bon. 


Declara cada dia cu nos boca cu ami y mi cas ta sirbi Señor. 


Esun cu tin E yiu, tin e Tata. 


Sinceramente, Pastor Marcel Balootje 


Dios ta expresa su amor pa nos 
tur pa medio di Cristo Hesus 

Every life is noted and is cherished, 
and nothing loved is ever lost or perished. 


Cu honda pena nos a ricibi noticia di fayecimento di 


DOLORITA GEERMAN KELLY 
miho conoci como Doita 


Na bida suegra di nos Director Anthony Marchena, mama di Lydia 
Marchena-Geerman, y abuela di nan yiunan. 
Kuzeta Aruba N.V. ta expresa su mas profundo condolencia. 
Cu Doita sosega na paz den reino di señor. 


“Señor ta mI luz y salbacion 
Di ken lo mi tin miedo? 
Señor ta fortalesa di mi bida 
Pa ken lo mi tembla?” 


Cu hopi tristesa na nos curazon y conforme cu boluntad di 
Dios 
Nos ta anuncia fayesemento di nos ser 
stima 


Henri Reuben Croes 
11 juli 1942 – 28 september 2022 


Mayornan: 
†Jan Gerrit y 
†Carolina “Celerin” Croes-Kock 


Rumanan: 
†Rolando “Roro” y Reina Croes-de Cuba 
Nilda Croes 
Nestor “Nel” y †Diana “Jane” Croes-ter Beek (St. Maarten) 
Osbaldo y Rosalina “Rosa” Croes-Mata 
Rudolf y Ivy Croes-Zievinger 


Sobrino(a)nan: 
Marco y Fennie Croes-de Vries (St. Maarten) 
Sue-Ann Croes 
Joanne y Francis Angela-Croes 
Therxia Thaïs Rodriquez 
Dwayne Croes y Siham Messaoudi (Hulanda) 
Darysse Croes 


Sobre sobresobrino(a)nan: 
Xerxes, Yoshua, Xylia y Xylon Flanegin 
Isabeau, Emma y Maik Croes 
Lynn, Amir y Lara Angela 
Noah Croes 


Su ihanan na Aruba y Corsow, primo y primanan, Marlon 
Flanegin, Anna Yearwood y famia, Anna Davelaar y famia, 
su bon amigonan Raffy Josefa, Cedric Kirindongo, Ermin y 
Chucho Maduro y demas amigo y amiganan den Reino, 
bisiñanan y amistadnan di cas. 


Famia Croes, Kock, De Cuba, Ter Beek, Mata, Zievinger, 
Rodriguez, Maduro, Lampe, Flanegin, Angela, Messaoudi y 
Schauer. 


Ta invita pa condolencia y despedida diamars 4 di oktober 
2022 di 12:30 pa 15:30 na Misa Birgen di Fatima - Dakota, sigui 
pa respons. Entiero lo tuma luga na Santana Catolico “Santa 
Maria” na Santa Cruz. 


Na lugar di flor, por haci un donacion na Koningin Wilhelmina 
Fonds. Lo bai tin un box desponibel. 


Despensa nos si nos por a lubida cualkier famia den nos 
momento di tristesa. 


Despues di entiero nos no por ricibi bishita di condolencia. 


San Francisco di Asis 
Giovanni di Pietro Bernardone 
e mistico Italiano, a nace na Asis 
Su tata trahando cu Francia 
Francisco a dicidi di yam’e 


Un ser simpel y humilde e tabata 
c’un senciyes grandi di curason 
Locamente enamora di Cristo 
y di su Evangelio e tabata 


Un bida mundano el a hiba 
den su añanan di hubentud 
M’a durante guera entre dos ciudad 
den prison el a hay’un enfermedad 


Di e tempo ey, su interes a bay 
n’e cuido di enfermo- y leprosonan 
Pa amor el a bandona tur rikesa 
cas, cuminda, famia y orguyo 


E don di predica sigur e tabatin 
e tabata papia masha hopi mes 
Specialmente cu tur e parhanan 
cu tabata warda nan bendicion 


Un biaha resando intensamente 
stigma el a ricibi na man, pia, custia 
Indigno el a sinti su mes di ta carga 
e señalnan di pasion di Cristo 


Ta na honor di ‘il poverello d’Assisi’ 
e prome Santo Papa Latino na Roma 
un Papa yen di simplesa y humildad 
a scoge pa su nomber papal, Francisco! 


Cu amor dedica n’e parokia di Playa 
y na mi tata Francisco e.f.m. 


Marva J. Solagnier-Marquez 
october 2022 

Every life is noted and is cherished, 
and nothing loved is ever lost or perished. 


The LORD is my shepherd; I shall not want. 
He maketh me to lie down in green pastures: he leadeth me beside 
the still waters. 


He restoreth my soul: he leadeth me in the paths of righteousness for 
his name’s sake. 
Psalm 23 


With deepest regret we wish to inform you that 


Sr. Octavio Hodge 
Better known as Tavio 
*28-04-1958 - †26-09-2022 


Date and place of burial will be announced 
later 


Lagrima y flornan por seca, su recuerdonan y tur loke el a 
haci y significa pa nos, cu lo keda graba pa semper den nos 
mente y curason. 


“Cerca Dios mi alma ta na paz, 
ta di DJ’E mi salbacion ta bin” 
Salmo 62:1 


Ta participa fayecimento di: 


Sra. Carmen M. 
Kock-Becker 
“Tante Carmen of Tanchi Carmen” 
*16-07-1925 - †02-10-2022 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di: 


Angel G. Senra Chara 
*14-12-2002 - †27-09-2022 


Na nomber di su: 
Mama: 
Rosalia Carabali y Santiago Hurtado 


Tata: Giovanni Senra y Marlen Imbago 


Ruman: Ingrid Senra 


Sobrino(a)nan: Samara Senra 
Gabriela Senra 


Amigonan: Brayan Mayor, Juan Esteban Diaz 
Demas amigo(a) nan cual ta mucho pa mentiona 


Primo y prima nan, tanta y omo nan, wela y welo nan, 
conocirnan. 


Demas famia: Carabali-Soto 
Senra-Chara 


Condolencia lo tuma lugar na Iglesia Pentacostal Uni-Di 
Aruba diaranson 5 di oktober 2022 di 7’or pa 9’or di anochi. 
Despedida lo tuma lugar na Aurora Funeral Home 
diahuebs 6 di oktober 2022 di 2’or pa 4’or di atardi. 
Cremacion lo tuma lugar despues. 


Lo E seka tur lágrima for di nan wowo, I morto lo no eksisti 
mas: lo no tin nada di rou, nada di yoramento, nada di dolo 
mas, pasobra tur kos di antes a pasa bai. 
Rev. 21:4 


Ta participa fayecimento di: 


Petronila 
Holsman-Perez 
Cariñosamente yama “Andrea” 
*10-04-1933 - †26-09-2022 


Acto di entiero lo tuma lugar na 
Aurora Funeral Home diamars 4 di 
oktober 2022 di 9’or pa 11’or di mainta. 


Despues lo sali pa Santana Central Sabana Basora. 


Gradicimento 


Den nomber di su rumannan, cuñanan y swanan ta bai un 
gradicimento na tur esnan cu na un forma of otro a duna 
sosten, consuelo y palabra di forsa durante enfermedad di nos 
ruman y entiero di nos defunto stima. 
Edmundo Jose 
Zievinger 
Mihor conoci como “Jossy” 


Un danki na tur famia conocir y bisiña, 
nos ta aprecia boso atencion brinda na 
nos door di bin despedi, yama, manda 
mensahe y of whatsapp cu sigur cu tabata di gran consuelo. 
Tambe nos kier a gradici e staff y personal di “Crystal Casino” 
pa e bunita gesto. Tambe bunita palabranan di consuelo door 
di Joselito Lacle y Pascualita Ridderstaat. Danki na e personal 
di Aurora Funeral Home pa nan tremendo servicio cu tabata di 
ayudo tambe durante e momento dificil aki. 

Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 



Carmen S. Koolman 
* 8 januari 1940 - † 26september 2022 


Casa: 
†Carlos Julio Perez-Acevedo 


Yiu: 
Caroliz Julaika Perez-Acevedo 


Rumannan: 
Max Koolman y Lillian Besselink y famia 
Tica Koolman y famia 
Julio Koolman y Mieke Koolman y famia 
Eric Wassenaar y Susan Wassenaar y famia 
Lindo Koolman y famia 


Subrinonan, primo(a)nana, amigo y 
conocirnan, bisinanan. 


Famia escoji: 
Heidee Martinez (enfermera), y 
Dr. Alberto Chacon Aponte 


Demas famia: Koolman, Croes, y Perez. 


Demas famianan, amigonan y amiganan 
na Curacao, Colombia, Merca, Hulanda. 
Swisa, Australia, y Venezuela. 


Ta invita pa acto di despedida cu lo tuma 
lugar Diahuebs dia 6 di oktober na Aurora 
Funeral Home di 7’or pa 9’or di anochi. 


Acto di cremashon lo tuma lugar den seno 
familiar. Despues di cremashon no ta ricibi 
bishita di condolencia na cas. 


Nos disculpa si den nos tristeza nos por a 
lubida cualquier persona. 


Lagrima y flornan por seca, su recuerdonan y tur loke el a haci y significa pa 
nos, cu lo keda graba pa semper den nos mente y curason. 
“Cerca Dios mi alma ta na paz, ta di DJ’E mi salbacion ta bin” 
Salmo 62:1 


Hopi aprecia pa conocir y amistadnan! Persona dushi, special y admira 
yena di gran sencillo, humildad, amabilida y gran cariño. 
No tin palabra pa expresa nos inmenso y profundo dolor dei tristeza. 
Na tur cu a conoce y a stima nos querida mama nos kier a comparti su 
fayesimento; a bai sosega: 


Sra. Vda Emiliana 
van der Linde Schwengle 
cariñosamente yama: “Chichi of Mai” 
esposa di nos tan stima: †Rosendo “Crismo” van der 
Linde 


Na nomber di su: 
Yiunan stima: 
Roland “Roy” van der Linde & Daisy Cuas y yiunan 
Judith van der Linde & †Ricardo Kock y yiunan 
Rosendo “Ronny” van der Linde & Edith Croes y yiunan 
†Franklin “Frenky” van der Linde & Vivian Ruiz y yiu 


Rumannan: 
†Mario Schwengle & Chitana y famia 
† Sylvio Schwengle & ex Ramira Wouters & famia 
†Francisco Schwengle & †Onsy Lopez y famia 
†Jozef “Sep” Schwengle & †Lina Bareño y famia 
†Carmen Schwengle & Roberto Croes y famia 
†Carmen Martijn & †Ireno Martijn y famia 
Olga Fradl & †Henflih Fradl y famia 
Isnarda “Ina” & Rosindo Koolman y famia 
Maxima & †Marcelino Franken yiu y famia 
Myrna Schwengle & †Hernando “Mono” Vasco y famia 


Cuña: 
Yolanda de Cuba 


Nieto y nietanan stima di su curazon: 
Juliet “Gina” 
Emily 
Rochendra 
Roland 
Alex 
Roschenell 
Jendrick 
Franco 


Bisanieta y bisanietonan stima, iha 
y ihastronan hopi aprecia pe, prima 
y primonan, sobrina y sobrinonan y 
amiganan stima di cas. 
Ayudantenan quieri: 
Ckris, Maura, Cecilia y Disa 


Organisacionan hopi special di nos 
defunto stima caminda ela dedica cu 
hopi amor y diciplina for di su niñes, 
hubentud y te unda e tabata por su 
biehes: Legion di Maria, San Hose, San 
Hudas, San Antonio, Miguel Arcangel, 
Koor Mixto di Savaneta y Flor di Brazil. 


Demas famia: Schwengle, van der 
Linde, Ruiz, Croes, Kock, de Cuba, Fradl, 
Maduro, Koolman, Vasco, Franken, 
Wouters, Abreu, Swaen, Cuas, Lou-A- 
Cham, Bareño, Noguera, Lopez, Martijn, 
Paskel, Arends, Henriquez, Hernandez, 
Jaimes, Colina 
Ta participa acto di entiero cual lo tuma 
lugar diaranson 05 october 2022 for di 
2or te cu 4or na Misa Sagrado Curazon 
na Savaneta. 


Nos ta lamenta cu despues di entiero nos lo no por ricibi bishita di 
condolencia na cas. 


Nos ta suplica boso disculpa si den nos tristesa inmenso nos lo por a lubida 
un of mas famia of conocir. 

Gradicimento 


Maria Magdalena 
Edwina Henriquez 
*28-11-1954 – †23-9-2022 


Mi kier expresa mi inmenso Gratidud pa tur e Apoyo, 
Sosten y Amor cu Mama, ami y nos famia a ricibi. 


Na tur esnan cu a tene nos den nan Oracion 
Na tur esnan cu a duna nan Atencion 
En berdad... Palabranan no ta yega 


Na tur esnan cu a expresa nan Cariño 
Na tur esnan cu a ofrece nan Guia 
Na tur esnan cu a dedica nan Tempo 
En berdad... Palabranan no ta yega 


Na tur esnan cu a yuda cu Mama su Cuido 
Na tur esnan cu a embeyese tur e momentonan di 
Mama na Bida. 


Na tur esnan cu a engrandese Mama su 
Gran dia di Despedida 
En berdad... Palabranan no ta yega 


En berdad... Palabranan no ta yega pa describi e con 
cada un di boso gestonan a duna nos 


Fortalesa, Animo y Perseverancia pa tene nos cabez na 
laira y kere den nos mes y nos Amor. 


Un danki especial ta bay na: 
Edmund Harms Foundation. 
* Danki pa suavisa e momentonan mas dificil di nos bida. 


Dr.L. Kenneth Croes y su team 
* Danki pa boso sosten medico y dedicacion. 


Finalmente mi kier reconoce: 
Team APEX E grandesa di boso balor pa famia a carga 
mi pa haci e bunita trabao pa mi Mama 


Na Boso Tur un Danki di Curazon 


Gradicimento 


Pa medio di esaki su esposo Ronaldo y demas famia kier 
a gradici tur hende cu di un of otro manera a mustra 
atencion y a duna nos sosten pa fayecimento y entiero 
di nos defunto stima: 


Altagracia 
Wernet - Correa 


Gradicimento ta bai na tur famia y conocirnan cu a 
companja nos den e momentonan dificil. Un danki na tur 
cu a manda mensahe y cu a hasi jamada. 


Na tur dokter y verpleegsternan di HOH. 
Na personal nan di Ambulance. 
Na tur e duaneronan. 


Tambe un gradicimento na 
Aurora Funeral Home pa nan bon servicio. 


Boso atencion tawata un gran consuelo pa nos. 


Danki di profundo di nos curason 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di: 


Delbert Alexander 
*22-08-1931 - †02-10-2022 


Acto di entiero lo wordo anuncia 
despues 


34 


AWEMainta 
Diamars, 4 October 2022 


